Document ID: 32014R0799

IZVEDBENA UREDBA KOMISIJE (EU) št. 799/2014
z dne 24. julija 2014
o določitvi predlog za letna in končna poročila o izvajanju v skladu z Uredbo (EU) št. 514/2014 Evropskega parlamenta in Sveta o splošnih določbah o Skladu za migracije, azil in vključevanje ter o instrumentu za finančno podporo na področju policijskega sodelovanja, preprečevanja kriminala in boja proti njemu ter obvladovanja kriz
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 514/2014 Evropskega parlamenta in Sveta z dne 16. aprila 2014 o splošnih določbah o Skladu za migracije, azil in vključevanje ter o instrumentu za finančno podporo na področju policijskega sodelovanja, preprečevanja kriminala in boja proti njemu ter obvladovanja kriz (1) in zlasti člena 54(8) Uredbe,
po posvetovanju z Odborom za sklada za azil, migracije in integracijo ter za notranjo varnost, ustanovljenim s členom 59(1) Uredbe (EU) št. 514/2014,
ob upoštevanju naslednjega:
(1)
Uredba (EU) št. 514/2014, skupaj s posebnimi uredbami iz člena 2(a) Uredbe (EU) št. 514/2014, predstavlja okvir za sredstva Unije, namenjena financiranju razvoja področja svobode, varnosti in pravice.
(2)
V skladu z Uredbo (EU) št. 514/2014 morajo države članice Komisiji za vsak nacionalni program predložiti letno poročilo o izvajanju. Države članice morajo do konca leta 2023 za svoje nacionalne programe predložiti tudi končno poročilo o izvajanju. Da bi bili podatki, ki se predložijo Komisiji, skladni in primerljivi, je treba določiti predlogo za letno in končno poročilo o izvajanju.
(3)
Da bi se omogočili takojšnja uporaba ukrepov iz te uredbe in pravočasna odobritev nacionalnih programov, bi morala ta uredba začeti veljati dan po objavi v Uradnem listu Evropske unije.
(4)
Združeno kraljestvo in Irsko zavezuje Uredba (EU) št. 514/2014, zato ju zavezuje tudi ta uredba.
(5)
Danske ne zavezujeta niti Uredba (EU) št. 514/2014 niti ta uredba.
(6)
Ukrepi iz te uredbe so v skladu z mnenjem Odbora za sklada za azil, migracije in integracijo ter za notranjo varnost -
SPREJELA NASLEDNJO UREDBO:
Člen 1
Predloge za poročila o izvajanju
Predloga za letna in končna poročila o izvajanju je določena v Prilogi I.
Poročila se Komisiji predložijo prek sistema za elektronsko izmenjavo podatkov iz člena 2 Izvedbene uredbe Komisije (EU) št. 802/2014 (2).
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v državah članicah v skladu s Pogodbama
V Bruslju, 24. julija 2014

Labels: 2
4
11
5
7
0
12
15